CELEX: 62021TN0236
Language: bg
Date: 2021-05-03 00:00:00
Title: Дело T-236/21: Жалба, подадена на 3 май 2021 г. — FZ и др./Комисия

21.6.2021   
            
            
               BG
            
            
               Официален вестник на Европейския съюз
            
            
               C 242/54
            
         
      Жалба, подадена на 3 май 2021 г. — FZ и др./Комисия
      (Дело T-236/21)
      (2021/C 242/76)
      Език на производството: френски
      
         Страни
      
      
         Жалбоподатели: FZ и 15 други жалбоподатели (представител: J.-N. Louis, avocat)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени решението на Комисията относно изготвянето на фишовете за трудово възнаграждение на жалбоподателите за месец юли 2020 г., доколкото тя прилага за първи път нови корекционни коефициенти към техните възнаграждения с обратно действие, считано от 1 октомври 2019 г. и от 1 януари 2020 г.;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателите изтъкват нарушение на членове 64 и 65 от Правилника, на принципа на равно третиране във връзка с еднаквата покупателна способност и явна грешка в преценката и нарушаване на принципа на правна сигурност и на задължението за полагане на грижа.
      За да определи корекционния коефициент, който се прилага към трудовото възнаграждение на жалбоподателите, назначени на работа извън Съюза, Евростат трябва да събере конкретни данни за местоработата им в съответствие с правилата за прилагането на членове 64 и 65 от Правилника, посочени в приложение ХI към него. Дейността по събиране на данните, взети предвид за определяне на корекционния коефициент, се извършва в рамките на международното споразумение за сътрудничество между Евростат, ОИСР и ООН.
      Коефициентите, определени въз основа на тези данни, са намалени за периода от януари 2018 до януари 2019 г. от 239,7 на 94,0, докато за същия период коефициентите, прилагани към възнагражденията на персонала на ООН са увеличени, за да се вземе предвид инфлацията.
      През 2017 г. конгоанският франк (CDF) претърпява силно обезценяване спрямо долара (USD) и еврото, съчетано със значителна инфлация, което води до чувствително увеличаване на цените в USD, следвайки анализите на МВФ. Освен това статистическите данни, предоставени както от Централната банка на Конго, така и от ООН и МВФ, установяват промяна на USD и на CDF, успоредна на тази на еврото.